Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 287

1. Szakmai gyakorlati vizsga és értékelése A gyakorlati vizsgafeladat elvégeztetésének célja azon készségek, ismeretek, jártasság számonkérése, melyek ismeretét a vizsgaremek értékelése során nem lehet lemérni. A munkafeladatot a vizsgabizottság határozza meg, a szükséges anyagokat és szerszámokat a vizsgáztató hely (műhely) biztosítja, a jelölt a saját szerszámait, kézi műszereit használhatja. A mesterjelölt a megadott rajz alapján az előkészített panel és alkatrészek felhasználásával a bizottság előtt, megadott munkaidőn belül (maximum 8 óra, javasolt: 6 óra) készíti el a feladatot. Az értékelés az előre megadott szempontok és pontszámok szerint történik. A gyakorlati vizsga értékelési szempontjait és az elérhető összpontszámot a gyakorlati vizsga előtt a vizsgázókkal ismertetni kell. A gyakorlati vizsgát a vizsgabizottság akkor fogadja el megfelelőnek, ha mindkét gyakorlati munkafeladat esetében a maximálisan adható pontszám 70%-a feletti értéket teljesített a jelölt, és ebben ez esetben folytathatja a vizsga további részeit, ellenkező esetben a gyakorlati vizsgát meg kell ismételni.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes